Det var første gang i denne sæson, den rutinerede dansker ikke klarede sig igennem til den afgørende kvalifikationsrunde. - Det er noget crap! Bilen var perfekt, og i formiddagens sidste træning var jeg treer, kun en tiendedel sekund fra hurtigste tid. På grund af et par afkørsler først i tidtagningen var der imidlertid gule flag ude, og derfor var der kun et meget lille tidsrum til sidst at sætte tiden i. Jeg havde to forsøg, men ingen af dem var optimale, siger Tom Kristensen. -  Det ser ret håbløst ud med hensyn til mine chancer i løbet, for er der en bane, du ikke ønsker at kvalificere dig langt nede i feltet i, er det Brands Hatch, hvor en omgang tager 42 sekunder. Der er praktisk taget ingen steder at kunne overhale, så jeg må erkende, jeg er pessimistisk med hensyn til i morgen," siger Kristensen fra det sydlige England. Når søndagens DTM køres er dem med Kristensens holdkammerat Timo Scheider forrest. Han fører også i det samlede mesterskab.

Referat:
Tom Kristensen endte dagens DTM-kvalifikation på Brands Hatch i England på en skuffende tolvteplads.